คืออย่างงี้ค่ะ ก่อนหน้านี้ปวดท้องถ่ายหนักมาก แล้วสักพักก็ปวดอีก ก็ถ่ายปกติ พอเช้ามา ผายลมจู่ๆก็มีเมือกออกมาเยอะมาก ปนเลือดนิดๆไม่เยอะเท่าเมือก แบบนี้คือเตือนโรครึเปล่าคะ
สวัสดีค่ะ การที่ถ่ายอุจจาระมีเมือกเลือดปนนั้นอาจจะหมายถึงการติดเชื้อในทางเดินอาหารเช่นบริเวณลำไส้ใหญ่ ซึ่งถ้ามีเลือดปน อาจบอกถึงการติดเชื้อที่ค่อนข้างรุนแรงได้ ควรไปพบแพทย์เพื่อประเมินอาการ ตรวจหาเชื้อในอุจจาระ และอาจจะต้องได้รับยาฆ่าเชื้อร่วมด้วยสาเหตุอื่นๆที่อาจทำให้มีอาการถ่ายเป็นเมือกเลือดได้คือลำไส้แปรปรวน ลำไส้อักเสบเรื้อรัง วัณโรคที่ลำไส้ใหญ่ เนื้องอกในลำไส้ใหญ่เป็นต้น แต่ในกรณีต่างๆเหล่านี้มักจะเป็นมาเรื้อรัง อาจมีการขับถ่ายเปลี่ยนแปลง น้ำหนักลดร่วมด้วยเบื้องต้น ดื่มน้ำมากๆให้ชดเชยกับที่เสียไปจากการอุจจาระ รับประทานอาหารอ่อนๆและสุกสะอาด